turjo4nis/wikipedia-bn-dump-20250701 huggingface dataset:
রাহিল আযম

রাহিল আযম (জন্ম: ২৫ সেপ্টেম্বর, ১৯৮১) একজন ভারতীয় মডেল এবং টেলিভিশন অভিনেতা যিনি অধিক পরিচিত হয়েছিলেন স্টার প্লাস-এ প্রচারিত ধারাবাহিক হাতিম এ প্রধান চরিত্রে অভিনয়ের জন্য। তিনি ব্যাঙ্গালোরে সফটওয়্যার প্রকৌশল হিসেবে লেখাপড়া সম্পন্ন করেন। তিনি সম্প্রতি পদ্মাবতীর সাথে বিবাহ বন্ধনে আবদ্ধ হয়েছেন।

টেলিভিশন

পুরস্কার ও মনোনয়ন

তথ্যসূত্র

বহিঃসংযোগ

১৯৮১-এ জন্ম
জীবিত ব্যক্তি
ভারতীয় মুসলিম
ভারতীয় আপাতবাস্তব টেলিভিশন অনুষ্ঠানে অংশগ্রহণকারী
২১শ শতাব্দীর ভারতীয় অভিনেতা
ভারতীয় ধারাবাহিক নাটকের অভিনেতা
ভারতীয় টেলিভিশন অভিনেতা
মুম্বইয়ের অভিনেতা
হিন্দি টেলিভিশনের অভিনেতা
ফারাজ খান

ফারাজ খান (২৭ মে ১৯৭০ - ৪ নভেম্বর ২০২০) ছিলেন একজন ভারতীয় চলচ্চিত্র অভিনেতা, যিনি বলিউডের ১৯৭০ এবং ২০০০ শতকের কিছু উল্লেখযোগ্য চলচ্চিত্রে কাজ করেছেন। তিনি অভিনেতা ইউসুফ খানের সন্তান (অমর আকবর এন্থনি চলচ্চিত্রে জেবিস্কো চরিত্রে অভিনয়ের সুবাদে সুপরিচিত)। প্রধান চরিত্রে অভিনয়ের জন্য ১৯৮৯ সালে অভিষেক হওয়ার কথা ছিল ফারাজের রোমান্টিক ধাচের চলচ্চিত্র ম্যায়নে প্যায়ার কিয়ার মাধ্যমে কিন্তু গুরুতর অসুস্থ্য থাকার কারণে শুটিংয়ে উপস্থিত হতে পারেননি, যার ফলে সালমান খানকে দিয়ে উক্ত চলচ্চিত্রটি সম্পন্ন করা হয়।

চলচ্চিত্রের তালিকা
ফারিব (১৯৯৬) – ড. রোহান বর্মা
প্রিথবি (১৯৯৭) – বিনোদ কুমার
 লাভ স্টোরি ৯৮ - ১৯৯৮
মেহেন্দী (১৯৯৮) – নিরাঞ্জন চৌধুরী
দুলহান বানু ম্যায় তেরি (১৯৯৯) – দীপক রায়
দিল নে ফির ইয়াদ কিয়া (২০০১) – সঞ্জীব বর্মা
বাজার: মার্কেট অব লাভ, লাস্ট এন্ড ডিজায়ার  (২০০৪)
চান্দ বুজ গায়া  (২০০৫) – আদর্শ

টেলিভিশন
ওয়ান প্লাস ওয়ান - ১৯৯৭
হঠাৎ ৩৭ বছর পর (২০০২-২০০৩) – অজয়
কারীনা কারীনা
সিন্দুর তেরে নাম কা - ড. শান্তনু

তথ্যসূত্র

বহিঃসংযোগ

১৯৭০-এ জন্ম
২০২০-এ মৃত্যু
ভারতীয় চলচ্চিত্র অভিনেতা
ভারতীয় টেলিভিশন অভিনেতা
হিন্দি চলচ্চিত্র অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
ভারতীয় পুরুষ মডেল
মুম্বইয়ের অভিনেতা
স্পেশাল সিকিউরিটি অ্যান্ড প্রটেকশন ব্যাটালিয়ন

বিশেষ নিরাপত্তা ও সুরক্ষা ব্যাটালিয়ন (এসপিবিএন) বাংলাদেশ পুলিশের একটি বিশেষ শাখা। এই বিশেষ ব্যাটালিয়নটি বাংলাদেশের রাষ্ট্রপতি, বাংলাদেশের প্রধানমন্ত্রী, এবং বিদেশী মাননীয় ভিজিটরসহ সরকারের দ্বারা ভিআইপি হিসাবে মনোনীত কোনো ব্যক্তিকে সুরক্ষা প্রদানের জন্য তৈরি করা হয়। এই বিশেষ পুলিশ বাহিনী বিভিন্ন ভিআইপিদের অফিস কার্যালয় ও তাদের বাসস্থান এবং তাদের অনুষ্ঠানের স্থানগুলির নিরাপত্তা প্রদানের কাজে নিয়োজিত থাকে। এটি স্পেশাল সিকিউরিটি ফোর্স, স্পেশাল ব্রাঞ্চ, ঢাকা মেট্রোপলিটন পুলিশ (ডিএমপি) এবং প্রেসিডেন্ট গার্ড রেজিমেন্টের পাশাপাশি কাজ করে।

এটি ২৬ ডিসেম্বর ২০১১ সালে গঠিত হলেও, ২০১৩ সালের ৪ জুলাই হতে আনুষ্ঠানিকভাবে যাত্রা শুরু করে।

সংগঠন 
বাংলাদেশ পুলিশের এই বিশেষ ইউনিটটি পুলিশের একজন ডেপুটি ইন্সপেক্টর জেনারেল (ডিআইজি) এর অধীনে নিয়ন্ত্রিত হয়। প্রধানত এসপিবিএন-এ দুটি বিশেষ ব্যাটালিয়ন রয়েছে যার প্রত্যেকটির নেতৃত্বে রয়েছে একজন সুপারিনটেনডেন্ট অফ পুলিশ (কমান্ডিং অফিসার)। প্রত্যেকটি ব্যাটেলিয়নে রয়েছে ৭০০ জন পুলিশ সদস্য যার ভেতরে ১২ জন অতিরিক্ত সুপারিনটেনডেন্টসহ ১৫  জন সহকারী সুপারিনটেনডেন্ট, ৩৩ জন ইন্সপেক্টরসহ সাব-ইন্সপেক্টর, সহকারী উপ-পরিদর্শক, নায়েক ও কনস্টেবল সদস্য। একটি নিবিড় নির্বাচন পদ্ধতির মাধ্যমে সকল পুলিশ কর্মকর্তা ও কর্মচারী বাংলাদেশ পুলিশ থেকে এই ইউনিটটিতে নিয়োগ প্রাপ্ত হয়।

প্রশিক্ষণ 
ভিআইপিদের নিরাপত্তা এবং বাংলাদেশ সফররত অতিথির নিরাপত্তা প্রদান করাই এই ইউনিটের প্রাথমিক দায়িত্ব। সুতরাং, সকল এসপিবিএন কর্মকর্তা / সদস্যদেরকে ভিআইপিদের সুরক্ষা এবং খালি হাতে যুদ্ধ বিষয়ে প্রশিক্ষণ কৌশল শেখা বাধ্যতামূলক। 

এছাড়াও তারা আগ্নেয়াস্ত্র, আক্রমণ ও হামলা, মোটরক্যাড সুরক্ষা, ভিড় নিয়ন্ত্রণ, আত্ম-প্রতিরক্ষা, কৌশলগত ড্রাইভিং, শারীরিক ও কৌশলগত প্রশিক্ষণ, সাঁতার, অনুসন্ধান ও সুইপিং কৌশল, আইইডি এবং ইওডি প্রশিক্ষণ, অগ্নি নির্বাপন এবং সংকট ব্যবস্থাপনা এবং শারীরিক আঘাতে প্রাথমিকভাবে জীবন বাঁচানো এই সকল বিষয়ে প্রশিক্ষণ প্রাপ্ত হয়ে থাকেন। তারা ফায়ারিং রেঞ্জে সিমুলেশন তৈরি করে গোলাগুলির অনুশীলন করে থাকে। তাদের অভ্যন্তরীণ প্রশিক্ষণ বাহিনীর বাইরে, বিশেষ নিরাপত্তা বাহিনীর প্রশিক্ষক, রাষ্ট্রপতি গার্ড রেজিমেন্ট, ফায়ার সার্ভিস ও সিভিল ডিফেন্স বিভাগ এবং অন্যান্য পুলিশ প্রশিক্ষণ বিশেষজ্ঞগণ তাদের প্রশিক্ষণ পরিচালনা করে থাকে। কোর্স দুই থেকে ছয় সপ্তাহের মত হতে থাকে। এসপিবিএন কর্মকর্তাদের জন্য প্রথম প্রশিক্ষণ কোর্স উদ্বোধন করেন স্বরাষ্ট্র প্রতিমন্ত্রী মহিউদ্দিন খান আলমগীর।

যানবাহন 
নিসান প্যাট্রোল ওয়াই৬১ এবং টয়োটা ল্যান্ড ক্রুজার ২০০ সিরিজগুলি প্রায়ই এসইউভি আকারে সুরক্ষামূলক মিশনে পাঠান হয়।

অস্ত্রশস্ত্র 
সমস্ত এসপিবিএন এর জন্য স্ট্যান্ডার্ড ইস্যুকৃত সাইড আর্মস গুলি হল গ্লক ১৭ এবং গ্লক ১৯, এছাড়া হেকলার ও কক এমপি৫ এর সংক্ষিপ্ত সংস্করণটি স্ট্যান্ডার্ড এসএমজি এবং এই দুই অস্ত্রের একাধিক মিশ্রনে এসপিবিএন সদ্যসদের প্রদান করা হয়। এসপিবিএন ২০১৫ সালের মার্চ থেকে অত্যন্ত পরিশীলিত অস্ত্র এসএমটি৯ (ব্রাজিলে তৈরি) ব্যবহার শুরু করে।

আগ্নেয়াস্ত্র ছাড়াও এসপিবিএন কর্মকর্তারা এএসপি সম্প্রসারণযোগ্য ব্যাটন বা টেজার এরমত কম প্রাণঘাতী বিকল্প অস্ত্র বহন করে। হামলা চালাকালীন সময় ভিআইপি-দের নিরাপদ আশ্রয়ে সরিয়ে নেবার জন্য স্টুন গ্রেনেড এবং ধোঁয়া গ্রেনেড ব্যবহার করে থাকে।

আরো দেখুন 

 প্রতিরক্ষামূলক সেবা সংস্থাগুলোর তালিকা

তথ্যসূত্র 

বাংলাদেশে আইন প্রয়োগ
২০১১-এ বাংলাদেশে প্রতিষ্ঠিত
বাংলাদেশের আইন প্রয়োগকারী সংস্থা
বাংলাদেশের পুলিশ ইউনিট
দস্যু মোহন

দস্যু মোহন বাংলা সাহিত্যের একটি জনপ্রিয় কাল্পনিক চরিত্র যার স্রষ্টা লেখক শশধর দত্ত। লেখক দস্যু মোহন রচিত সিরিজের প্রচুর রহস্য কাহিনী লিখেছিলেন।

চরিত্র 
দস্যু মোহনকে লেখক শেরউড বনের রবিনহুডের আদলে তৈরি করেছিলেন। সে প্রায় সুপারম্যানের মত কান্ডকারখানা করে। অত্যাচারী বিত্তশালীদের অর্থ লুঠ করে গরিব মানুষের কাছে বিলিয়ে দেয়। লালবাজারের গোয়েন্দা অফিসার মিঃ বেকার তাকে প্রতিবার ধরার চেষ্টা করেন ও ব্যর্থ হন, কারণ প্রতিবার মোহন আশ্চর্যজনকভাবে পুলিশের জাল কেটে পালিয়ে যায়। মোহনের প্রেমিকার নাম রমা।

চলচ্চিত্র 
১৯৫৫ সালে অর্ধেন্দু মুখার্জির পরিচালনায় দস্যু মোহন বাংলা চলচ্চিত্রে রূপায়িত হয়। অভিনেতা প্রদীপ কুমার মোহনের চরিত্রে অভিনয় করেছিলেন।

তথ্যসূত্র 

কল্পকাহিনীর চরিত্র
কাল্পনিক বাঙালি ব্যক্তি
কাল্পনিক হিন্দু
ভৈরব সওদাগরের জমিদার বাড়ি

ভৈরব সওদাগরের জমিদার বাড়ি বাংলাদেশ এর চট্টগ্রাম জেলার রাউজান উপজেলার ২নং ডাবুয়া ইউনিয়নের পশ্চিম ডাবুয়া গ্রামে অবস্থিত এক ঐতিহাসিক জমিদার বাড়ি।

ইতিহাস
এই জমিদার বংশের ও জমিদার বাড়ির প্রতিষ্ঠাতা জমিদার ভৈরব চন্দ্র সওদাগর। তিনি মূলত একজন ব্যবসায়ী ছিলেন। তাই তার নামের সাথে সওদাগর উপাধি যুক্ত হয়েছিল। তিনি বার্মা বর্তমান মায়ানমারে ব্যবসা করতেন। তার জমিদারীর আওতায় বর্তমান পশ্চিম ডাবুয়া, চিকদাইর, হলদিয়া ইউনিয়নের বানারস, ক্ষিরাম এলাকা ছিল। ভৈরব চন্দ্র সওদাগর তার জমিদারী এলাকায় মধ্য সর্তা রামসেবক প্রাথমিক বিদ্যালয় নামক একটি বিদ্যানিকেতন প্রতিষ্ঠা করেন। জমিদারের দুইজন পুত্র সন্তান ছিল। একজনের নাম তুষার পাল আরেকজনের ত্রিদিব পাল। তারা ভারতবর্ষ ভাগ হওয়ার পর তাদের সকল জায়গাজমি বিক্রি করে ভারতে চলে যান।

অবকাঠামো
বসবাসের জন্য একটি দ্বিতল ভবন তৈরি করা হয় এবং জমিদারী পরিচালনা করার জন্য আরেকটি ভবন তৈরি করা হয়। এছাড়াও উপসনার জন্য দুইটি মন্দির ও গোসল করার জন্য একটি সান বাঁধানো পুকুর ঘাট তৈরি করা হয়।

বর্তমান অবস্থা
অযত্ন ও অবহেলার কারণে এখন জমিদার বাড়ির সকলকিছু এখন প্রায় ধ্বংসের মুখে। ধ্বংসপ্রাপ্ত ভবন, মন্দির, পুকুর ঘাট ও দিঘী এখন স্মৃতি হিসেবে পড়ে রয়েছে।

তথ্যসূত্র

ঐতিহাসিক স্থান
চট্টগ্রাম জেলার দর্শনীয় স্থান
আবদুল্লাহ ইবনে' আমর ইবনুল আস

আবদুল্লাহ ইবনে' আমর ইবনুল আস। কুনিয়াত আবু মুহাম্মাদ, আবু আবদির রহমান ও আবু নুসাইর। তার পিতা প্রখ্যাত সেনানায়ক ও কূটনীতিবিদ হযরত ‘আমার ইবনুল’ আস ও মাতা রীতা বিনতু মুনাববিহ। তিনি রাসূলুল্লাহ এর একজন সাহাবা। তিনি আল-সাহিফাহ আল-সাদিকাহ ("সত্যবাদী স্ক্রিপ্ট", ) এর লেখক।এটি রাসূলুল্লাহ এর মুখ নিঃসৃত বাণীর সংকলন। (সর্বাধিক প্রসিদ্ধ মতে তিনি ৬৮৪ খ্রিষ্টাব্দ/৬৫ হিজরি সনে ‘ফুসতাত’ (মিসর) নগরে ৭২ বছর বয়সে ইনতিকাল করেন।) 

আবদুল্লাহ তার পিতা আমর ইবনুল আসের পূর্বেই ইসলাম গ্রহণ করেন।নবী মুহাম্মাদ আবদুল্লাহ ইবনে' আমর ইবনুল আসকে তার জ্ঞানের কারণে পছন্দ করতেন।ক্রোধ বা শান্ত উভয় অবস্থায় রাসূলুল্লাহ এর মুখ থেকে যা কিছু বের হতো, তিনি সব কিছু লিখে রাখতেন। কোন কোন সাহাবা এমনটি না করার জন্য তাকে অনুরোধ জানিয়ে বলেন, উত্তেজিত অবস্থায় রাসূলুল্লাহর মুখ থেকে যা কিছু বের হয় তা না লেখা উচিত। বিষয়টি তিনি রাসূলুল্লাহর নিকট উত্থাপন করলেন। রাসূল বললেন, ‘তুমি আমার সব কথা লিখতে পার। সত্য ছাড়া অন্য কিছুই আমি বলতে পারিনা’। (মুসনাদে আহমদ, আল-ইসতিয়াব) আবু হুরাইরা রা। বলেন, আবদুল্লাহ ইবনে আমর তার চেয়ে বেশি জ্ঞানী ছিলেন। 

তার কাজ আল-সাহিফাহ আল-সাদিকাহ তার পরিবারের কাছে সংরক্ষিত ছিল। আহমদ ইবনে হান্বাল তার মূল্যবান মুসনাদে আহমাদ ইবনে হান্বাল গ্রন্থে আবদুল্লাহ ইবনে আমরের কাজকে অন্তর্ভুক্ত করেছেন।আবদুল্লাহ ইবন আমর বর্ণিত হাদীসের মধ্যে সতেরটি মুত্তাফাক আলাইহি, আটটি ইমাম বুখারি এবং বিশটি ইমাম মুসলিম এককভাবে বর্ণনা করেছেন।

তথ্যসূত্র 

 আসহাবে রাসূলের জীবনকথা (দ্বিতীয় খন্ড) - ড. মুহাম্মদ আবদুল মাবুদ (প্রফেসর ও চেয়ারম্যান,আরবী বিভাগ, ঢাকা বিশ্ববিদ্যালয়);

৬৮৪-এ মৃত্যু
জন্মের সাল অজানা
৭ম শতাব্দীর আরব ব্যক্তি
পুরুষ সাহাবা
মিশরের উমাইয়া গভর্নর
হাদিস বর্ণনাকারী সাহাবা
মন্থন

মন্থন' ১৯৭৬ সালে মুক্তিপ্রাপ্ত একটি হিন্দি চলচ্চিত্র। এটির পরিচালক শ্যাম বেনেগল। মিল্ক কো-অপারেটিভের প্রতিষ্ঠাতা ডঃ ভির্গেশ কুরিয়েন এর দুগ্ধ সমবায় প্রতিষ্ঠার মুভমেন্টই সিনেমাটির মূল বিষয়বস্তু। চলচ্চিত্রের কাহিনি লিখেছিলেন ডঃ কুরিয়েন এবং বিজয় তেন্ডু্লকর, যৌথভাবে। ১৯৭০ সালে অপরেশন ফ্লাড নামে যে প্রজেক্টটি ন্যাশনাল ডেয়ারি ডেভেলপমেন্ট বোর্ড চালু করে, তার ফলে প্রচুর দুগ্ধ উৎপাদক কৃষক গো-পালনকারি দরিদ্র ভারতীয় আর্থিকভাবে স্বনির্ভর হন। এই সাফল্যের নাম দেওয়া হয় 'শ্বেত বিপ্লব'। মূলত এই প্রেক্ষাপটেই ছায়াছবিটি তৈরি। এটি ভারতের প্রথম গণ-অর্থায়নের চলচ্চিত্র, যেটা তৈরির জন্য প্রায় পাঁচ লক্ষ কৃষক প্রত্যেকে দুই টাকা করে অর্থসাহায্য করেছিলেন।

ছায়াছবিটি পরের বছর ১৯৭৭ সালে জাতীয় পুরস্কারের মনোনয়নে, হিন্দি ভাষায় সেরা চলচ্চিত্র, সেরা চিত্রনাট্য ও সেরা নেপথ্য গায়িকা বিভাগে প্রথম হিসেবে ঘোষিত হয়।

ছবির শিরোনাম গান (মেরা গাম কাথাপারে) গেয়েছিলেন প্রীতি সাগর। এই গানটাই পরে আমূল এর বিজ্ঞাপনে ব্যবহার করা হত।

অভিনয় 
 গিরিশ কারণাড - ডঃ রাও
 নাসিরুদ্দিন শাহ্ - ভোলা
 স্মিতা পাতিল - বিন্দু
 অমরেশ পুরী - মিশ্রাজী
 মোহন আগাসে - সরপঞ্চ
 কুলভূষণ খারবান্দা
 অনন্ত নাগ - চন্দ্রভারকর

তথ্যসূত্র

বহিঃসংযোগ
 

১৯৭৬-এর চলচ্চিত্র
১৯৭০-এর দশকের হিন্দি ভাষার চলচ্চিত্র
ভারতীয় চলচ্চিত্র
শ্যাম বেনেগল পরিচালিত চলচ্চিত্র
বল্লমকোন্ডা শ্রীনিবাস

বল্লমকোন্ডা সাঁই শ্রীনিবাস (সংক্ষেপে বল্লমকোন্ডা শ্রীনিবাস হিসেবেই বেশি পরিচিত) হচ্ছেন একজন ভারতীয় চলচ্চিত্র অভিনেতা, প্রযোজক, নৃত্য শিল্পী, ও মডেল। তিনি যুক্তরাষ্ট্রের, লস এঞ্জেলসের 'লি স্ট্রেসবার্গ থিয়েটার' ও 'ফিল্ম ইন্সটিটিউট লস এঞ্জেলস' থেকে চলচ্চিত্রের উপর ডিগ্রি নেওয়ার আগে 'ভারতীয় বিদ্যা ভবন (জুবিলী হিল'স)' এ পড়াশোনা করেন। তিনি নৃত্য করতে ভালবাসেন এবং তিনি তার সাক্ষাৎকারে এটি অনেক উল্লেখ করেছেন। ২০১৪ সালে তার সামান্তা রুথ প্রভুর বিপরীতে আল্লুডু শ্রীনু চলচ্চিত্রের মাধ্যমে তেলুগু চলচ্চিত্রে অভিষেক ঘটে। তিনি তেলুগু চলচ্চিত্র প্রযোজক বল্লমকোন্ডা সুরেশের ছেলে। তিনি তার বাবার সঙ্গে রাভাসা চলচ্চিত্রের সহ-প্রযোজক ছিলে, যা ব্যবসায়িকভাবে সফল হয়নি।

প্রাথমিক জীবন

চলচ্চিত্র 

|}

তথ্যসূত্র

বহিঃসংযোগ
 
 

জীবিত ব্যক্তি
ভারতীয় চলচ্চিত্র অভিনেতা
তেলুগু ব্যক্তি
তেলুগু চলচ্চিত্র অভিনেতা
অন্ধ্রপ্রদেশের অভিনেতা
১৯৯৩-এ জন্ম
গুণ্টুর জেলার ব্যক্তি
তেলুগু অভিনেতা
এডগার মেন

এডগার রিচার্ড আর্নি মেন (; জন্ম: ২ জুলাই, ১৮৮২ - মৃত্যু: ২৬ অক্টোবর, ১৯৬১) দক্ষিণ অস্ট্রেলিয়ার জেমসটাউন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ থেকে ১৯২১ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিং কর্মে অগ্রসর হতেন ‘আর্নি’ ডাকনামে পরিচিত এডগার মেন।

প্রথম-শ্রেণীর ক্রিকেট 
১৯০৬-০৭ মৌসুম থেকে ১৯২৫-২৬ মৌসুম পর্যন্ত এডগার মেনের প্রথম-শ্রেণীর খেলোয়াড়ী জীবন চলমান ছিল। ১৯১২ সালে নিজ রাজ্যে দলের অধিনায়কের দায়িত্বে ছিলেন। প্রথম বিশ্বযুদ্ধের পর ভিক্টোরিয়া দলে চলে যান ও অধিনায়কের দায়িত্ব পালন করেন। ১৯২৩-২৪ মৌসুমে প্রথমে উইকেট জুটিতে ৪৫৬ রানের রেকর্ড গড়েন। মেলবোর্নে কুইন্সল্যান্ডের বিপক্ষে ঐ খেলায় বিল পন্সফোর্ডের ২৪৮ রানের সাথে তিনি করেন ২০৯ রানের মনোমুগ্ধকর ইনিংস।

আন্তর্জাতিক ক্রিকেট 
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ লাভ করেছিলেন এডগার মেন। ১৫ জুলাই, ১৯১২ তারিখে লর্ডসে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে। ২৬ নভেম্বর, ১৯২১ তারিখে কেপটাউনের নিউল্যান্ডসে স্বাগতিক দক্ষিণ আফ্রিকার বিপক্ষে সর্বশেষ টেস্টে অংশ নেন।

১৯১২ সালে ইংল্যান্ডে ত্রি-দেশীয় প্রতিযোগিতায় অংশগ্রহণের উদ্দেশ্যে অস্ট্রেলিয়া দলের সদস্যরূপে গমন করেন। এ প্রতিযোগিতায় দক্ষিণ আফ্রিকার বিপক্ষে প্রথমবারের মতো টেস্টে অংশ নেন। ১৯১২ সালের ইংল্যান্ড সফরে দুই টেস্টে অংশ নিতে পেরেছিলেন। ১৯১৪ সালে শক্তিশালী দলকে নেতৃত্ব দিয়ে আমেরিকা গমন করেন। এরপর ১৯২১-২২ মৌসুমে অস্ট্রেলিয়া দল দক্ষিণ আফ্রিকা গমন করে। এ সিরিজের দুই টেস্টে অংশ নেন তিনি।

১৯২১ সালে ওয়ারউইক আর্মস্ট্রংয়ের নেতৃত্বে পুনরায় ইংল্যান্ড সফরে যান। তবে খুব কমই সফলতার স্বাক্ষর রাখেন। কেবলমাত্র গুরুত্বহীন খেলাতেই অংশ নিয়েছিলেন তিনি। তাসত্ত্বেও ১৯২১-২২ মৌসুমে দক্ষিণ আফ্রিকা গমনের সুযোগ পান। নিজস্ব শেষ দুই টেস্টে অংশ নেন। তবে, আবারও তিনি ব্যর্থ হন।

খেলার ধরন 
অস্ট্রেলিয়া ক্রিকেটের ইতিহাসের অন্যতম সেরা উদ্বোধনী ব্যাটসম্যান হিসেবে আর্নি মেনের সুনাম রয়েছে। তবে, দূর্ভাগ্যজনকভাবে তার সময়কালে প্রতিভাধর ব্যাটসম্যানের কোন কমতি ছিল না। দীর্ঘদেহী ও ধ্রুপদী ক্রীড়াশৈলীর অধিকারী ব্যাটসম্যান ছিলেন তিনি। কাট ও ড্রাইভের দিকেই অধিক দক্ষতা দেখিয়েছেন। কিন্তু ফিল্ডিংয়ের মান বেশ দূর্বল ছিল তার।

ব্যক্তিগত জীবন 
১৯২৪-২৫ মৌসুমে এমসিজিতে অ্যাশেজ সিরিজের প্রথম দুই টেস্টে অন্যতম প্রথম ধারাভাষ্যকার হিসেবে স্থানীয় বেতারকেন্দ্রে খেলা সম্প্রচারের দায়িত্বে ছিলেন। ২৬ অক্টোবর, ১৯৬১ তারিখে ৭৯ বছর বয়সে ভিক্টোরিয়ার রিচমন্ড এলাকায় এডগার মেনের দেহাবসান ঘটে।

তথ্যসূত্র

আরও দেখুন 
 সিড এমরি
 বার্লো কারকিক
 অ্যাশেজ সিরিজের তালিকা
 ১৯১২ ত্রি-দেশীয় প্রতিযোগিতা
 অস্ট্রেলীয় টেস্ট ক্রিকেটারদের তালিকা

বহিঃসংযোগ 
 
 

১৮৮২-এ জন্ম
১৯৬১-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
দক্ষিণ অস্ট্রেলিয়ার ক্রিকেটার
দক্ষিণ অস্ট্রেলিয়া থেকে আগত ক্রিকেটার
ভিক্টোরিয়ার ক্রিকেটার
গেম অব থ্রোনস (৩য় মৌসুম)

রব স্টার্ক যুদ্ধে সাহায্যের শর্তে লর্ড ওয়াল্ডার ফ্রেয়ের কন্যাদের একজনের সাথে বিয়ে করার শপথ ভেঙ্গে দেওয়ার পর লর্ড ফ্রেয় বিয়ের অনুষ্ঠানের সময় রব, তার মা, তার স্ত্রী, তার গর্ভের শিশু এবং তার পতাকাবাহীকে হত্যার ব্যবস্থা করেন। উত্তরের হাউস বোল্টন, যারা রব এর অনুরোধে থিওন থেকে উইন্টারফেলকে মুক্ত করেছিল, স্টার্কদের সাথে বিশ্বাসঘাতকতা করে। রব এর মৃত্যুর পর, লর্ড রুজ বোল্টন লর্ড টাইউইন কর্তৃক উত্তরের নতুন ওয়ার্ডেন নিযুক্ত হন। ডর্টফোর্টে, বোল্টনসের পূর্বপুরুষদের দুর্গে থিয়ন গ্রেজয়কে রুজ বোল্টনের বর্বর পুত্র র‍্যামসি স্নো নির্যাতন করে। আরও উত্তরে, জন স্নো একটি বন্যমানুষের দলের সাথে প্রাচীরে আরোহণ করে এবং দক্ষিণ দিকের দিকে চলে যায়, কিন্তু যখন তাকে পুরানো ঘোড়া প্রজননকে হত্যা করার জন্য বলা হয়, তখন তিনি তার আনুগত্য প্রমাণ করতে ব্যর্থ হন এবং পালিয়ে যান। রাজধানীতে কিং জফ্রি সানসাকে পাশে রেখে হাউস টাইরেলের মার্জেরিকে বিয়ে করার সিদ্ধান্ত নিয়েছে। লর্ড টাউইন, হাউস ল্যানিস্টারের প্রধান এবং নব্য হ্যান্ড অফ দ্য কিং তার ছেলে টিরিয়নের সাথে সানসার বিয়ের ব্যবস্থা করেন। জেইমি কিংস ল্যান্ডিং পৌঁছেছেন, পথিমধ্যে তার তলোয়ার ধরার হাত হারিয়ে। এসোসে ডেনেরিস তার ড্রাগনের সাহায্যে লিঙ্গকর্তিত দাসদের বাহিনী 'আনসালিড' আয়ত্বে নেন। ভাড়াটে সন্ত্রাসীদের  "সেকেন্ড সন্স" বাহিনী যোগদান করে, তিনি ইউনকাই শহরটি গ্রহণ করেন এবং তার ক্রীতদাসদের মুক্ত করেন।

বহিঃসংযোগ 

  – প্রাতিষ্ঠানিক যুক্তরাষ্ট্রের ওয়েবসাইট
  – প্রাতিষ্ঠানিক যুক্তরাজ্যের ওয়েবসাইট
 Game of Thrones – The Viewers Guide on HBO.com
 Making Game of Thrones on HBO.com
স্টার্টপেজ

স্টার্টপেজ হল গোপনীয়তা নির্ভর সার্চ ইঞ্জিন। এটি আগে মেটাসার্চ এবং আইএক্সকুইক নামে ভিন্ন দুটি সার্চ ইঞ্জিন ছিল। ২০১৬ সালে দুটি কোম্পানি একীভূত হয়। পূর্বে এটি আইএক্স কুইক অনুসন্ধান ইঞ্জিন নামে পরিচিত ছিলো।

তথ্যসূত্র

ইন্টারনেট অনুসন্ধান ইঞ্জিন
ওয়েব অনুসন্ধান ইঞ্জিন
১৯৯৮-এ প্রতিষ্ঠিত ইন্টারনেট সম্পত্তি
রায়েদ ইউনিয়ন

রায়েদ ইউনিয়ন  বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।

অবস্থান
ইউনিয়নের উত্তরে সিংহস্রি মাঝখান দিয়ে বয়ে গেছে বানিজুর খাল এবং ইউনিয়নের দক্ষিণের সীমানা দিয়ে বয়ে গেছে ধলগর খাল ও বাগিয়া গ্রাম। পশ্চিম পাশে রয়েছে শীতলক্ষ্যা নদী। পূর্ব দিকে আমরাইদ বাজার ও বারিষাব ইউনিয়ন।

প্রশাসনিক অঞ্চল
আমরাইদ
বাঘেরহাট
মাতাবপুর
বলাকোনা
বড়হর
বালুচড়া
চকবড়হর
মারুলিয়াপাড়া
বেলাশী
তল্লাপাড়া
ভূলেশ্বর
হাইলজোর
কালডাইয়া
বিবাদিয়া
রায়েদ মধ্যপাড়া
রায়েদ পূর্বপাড়া
বড়াগারটেক
মামু-ভাগিনারটেক
আওলাব
দরদরিয়া
চৌড়াপাড়া

জনসংখ্যা

ভাষা ও সংস্কৃতি

খাল ও নদী
 বানিজুর খাল
ধলগর খাল
শীতলক্ষানদী

যোগাযোগব্যবস্থা

শিক্ষা প্রতিষ্ঠান

শিক্ষা প্রতিষ্ঠানের তালিকা
 অন্যান্য (০)
    কলেজ (১)
    কারিগরী (১)
    নিম্ন মাধ্যমিক বিদ্যালয় (১)
    প্রাথমিক বিদ্যালয় (১২)
    বিশ্ববিদ্যালয় (০)
    ভোকেশনাল (০)
    মাদ্রাসা (৭)
    মাধ্যমিক বিদ্যালয় (৪)
    মেডিকেল কলেজ (০)

মাদ্রাসা
 আমরাইদ কারিগরি কলেজ
 আমরাইদ ইয়াকুব আলী সিকদার উচ্চ বিদ্যালয়
 আমরাইদ বালিকা উচ্চ বিদ্যালয়
 আমরাইদ সরকারি প্রাথমিক বিদ্যালয়       
 রায়েদ দারুস সুন্নাহ দাখিল মাদ্রাসা 		
বেলাশী ফাযিল মাদ্রাসা 		
বেলাশী মদিনাতুল উলুম বালিকা আলিম মাদ্রাসা 		
 কালডাইয়া ইসলামিয়া দাখিল মাদ্রাসা 		
 বিবিাদিয়া ইসলামীয়া দাখিল মাদ্রাসা

দর্শনীয় স্থান

ধর্মীয় প্রতিষ্ঠান

অর্থনীতি

চিত্রশালা

তথ্যসূত্র

কাপাসিয়া উপজেলার ইউনিয়ন
এপিডিডিমিস

এপিডিডিমিস () (
হলো পুরুষ প্রজনন তন্ত্রের একটি নালি যা শুক্রাশয় ও ভাস ডিফারেন্সকে যুক্ত করে।
এটি সমস্ত পুরুষ সরীসৃপ,পাখি ও স্তন্যপায়ী প্রাণীর দেহে থাকে।এটি একটি একক, সরু, ঘন-কুণ্ডলীকৃত নালি। মানব দেহে এর দৈর্ঘ্য ছয় থেকে সাত মিটার।  এপিডিডিমিস শুক্রাশয়ের পশ্চাতে ও ঈষৎ পার্শ্বাভিমুখে অবস্থান করে এবং ভাস ডিফারেন্স এর মধ্যবর্তী প্রান্তে অবস্থিত।

গঠন 
এপিডিডিমিসকে তিনটি অঞ্চলে বিভক্ত করা যেতে পারে:
 মস্তক (): এপিডিডিমিসের মস্তক শুক্রাশয়ের মেডিয়াস্টিনাম থেকে উদগত বহির্গামী নালিকার মাধ্যমে শুক্রাণু গ্রহণ করে।
 দেহ ()
 লেজ ().

লেজে মস্তকের তুলনায় পুরু মায়োএপিথেলিয়াম থাকে যা তরল শোষণ করে শুক্রাণুর ঘনত্ব বাড়ায়।
সরীসৃপের ক্ষেত্রে শুক্রাশয় ও এপিডিডিমিসের মস্তকের মাঝে একটি অতিরিক্ত নালি থাকে যা বিভিন্ন বহির্গামী নালিকার সাথে যুক্ত। তবে এই নালিকা পাখি ও স্তন্যপায়ীদের থাকে না।

কলাস্থানিক বৈশিষ্ট্য 

এপিডিডিমিস দ্বিস্তরী মেকিস্তরীভূত আবরণী কলা দ্বারা আবৃত থাকে। আবরণী কলাসমূহ যোজক কলা থেকে ভিত্তিঝিল্লি দ্বারা পৃথক থাকে। যোজক কলায় মসৃণ পেশি বিদ্যমান।
এপিডিডিমিসের আবরণী কলায় চার ধরনের কোষ বিদ্যমান যথা প্রধান কোষ, ভিত্তি কোষ, এপিক্যাল কোষ ও স্বচ্ছ কোষ। প্রধান কোষসমূহ হলো দীর্ঘ স্তম্ভাকৃতির, এগুলোতে ১৫ μm দৈর্ঘ্য বিশিষ্ট মাইক্রোভিলাই থাকে যেগুলিকে স্টেরিওসিলিয়া বলে। এগুলোকে একসময় নিশ্চল সিলিয়া বলে মনে করা হতো তাই এরূপ নাম দেওয়া হয়েছে।  স্টেরিওসিলিয়াগুলো এপিডিডিমিসের ৯০ শতাংশ তরল শোষণ করে এবং গ্লাইকোপ্রোটিন ক্ষরণ করে যা শুক্রাণুর পরিপক্কতা ঘটাতে সাহায্য করে। ভিত্তি কোষগুলোকে প্রধান কোষের পূর্বপুরুষ বলা হয়। এপিক্যাল কোষে প্রচুর মাইটোকন্ড্রিয়া থাকে এবং এগুলো এপিডিডিমিসের মস্তকে বেশি থাকে। স্বচ্ছ কোষগুলো স্তম্ভাকৃতির ও লেজে বেশি পরিমাণে থাকে। এদের কাজ সঠিকভাবে জানা যায় নি।

কাজ 
শুক্রাশয়ে উৎপন্ন শুক্রাণু এপিডিডিমিসের মস্তকে প্রবেশ করে, সেখান থেকে দেহে পৌঁছায় এবং পরিশেষে লেজে গিয়ে সঞ্চিত হয়। এপিডিডিমিসের মস্তকে অবস্থিত শুক্রাণুগুলো অপূর্ণাঙ্গ। তারা সাঁতরিয়ে সামনে যেতে সক্ষম নয় (চলনক্ষমতাহীন) ও ডিম্বাণুকে নিষিক্ত করতে পারেনা। এপিডিডিমিসে শুক্রাণু ২ থেকে ৩ মাসের জন্য সঞ্চিত থাকে। এসময়ের মধ্যে শুক্রাণুর পরিপক্কতা ঘটে। এই পরিপক্কতা প্রক্রিয়াটি শেষ হয় স্ত্রী জনন নালিকায় গিয়ে।
বীর্যস্খলনের সময় শুক্রাণু এপিডিডিমিসের নিম্নাংশ (যা শুক্রাণুর সঞ্চয়ভাণ্ডার হিসেবে কাজ করে) থেকে প্রবাহিত হয়। এসময় এরা চলনক্ষম না হলেও ভাস ডিফারেন্সের মাংসপেশির সংকোচনের মাধ্যমে পরিবাহিত হয়। বীর্যস্খলনের পূর্বে সেমিনাল ভেসিকল ও অন্যান্য গ্রন্থি থেকে নির্গত তরলের (যা বীর্য তৈরি করে) সাথে মিশ্রিত হয়। এপিডিডিমিসের আবরণী কলায় স্টেরিওসিলিয়া বিদ্যমান যা আলোক অণুবীক্ষণযন্ত্রে সিলিয়ার মতো মনে হলেও ইলেক্ট্রোন অণুবীক্ষণ যন্ত্রে দেখা গেছে যে এরা গঠনগত ও কার্যগত দিক দিয়ে মাইক্রোভিলাই এর মতো।

চিত্রশালা

আরও দেখুন

তথ্যসূত্র

বহিঃসংযোগ 

 
  ()

স্তন্যপায়ী পুং জনন তন্ত্র
শুক্রাশয়
বাজিতখিলা ইউনিয়ন

বাজিতখিলা ইউনিয়ন বাংলাদেশের শেরপুর জেলার শেরপুর সদর উপজেলার অন্তর্গত একটি ইউনিয়ন। এটি গাড়ো পাহাড় এর পাদদেশে অবস্থিত শেরপুর জেলার অন্যতম ইউনিয়ন।

যোগাযোগ ব্যবস্থা 
শেরপরের সাথে দেশের অন্যান্য অঞ্চলের স্থলপথে উন্নত যোগাযোগ ব্যবস্থা আছে। সরকারি কোনো বাস সার্ভিস না থাকলেও বেসরকারি অসংখ্য বাস সার্ভিস রয়েছে। এছাড়া ব্যাটারিচালিত অটো, সি এন জি চালিত অটো, রিক্সা, অটোরিক্সা ইত্যাদি রয়েছে। শেরপুরে কোন রেলপথ নেই বিধায়, বাজিতখিলাতেও কোন রেলপথ নেই।

আয়তন ও জনসংখ্যা 
আয়তন- ৮.৩৩ কি:মি:। জনসংখ্যা- ২২০৫৬ জন।

শিক্ষা 
শিক্ষার হার : ৫৫%।

শিক্ষা প্রতিষ্ঠান

বাজিতখিলা ইউনিয়নে বর্তমানে

 ৫টি প্রাথমিক বিদ্যালয়
 ১টি সরকারী উচ্চ বিদ্যালয়
 ৪টি বেসরকারি কিন্ডারগার্ডেন বিদ্যালয়
 ১ টি দাখিল মাদ্রাসা আছে

জনপ্রতিনিধি 
বর্তমান চেয়ারম্যান- আব্দুল্লাহ আল খুররম 

৮

তথ্যসূত্র 

শেরপুর সদর উপজেলার ইউনিয়ন
১৯৬০-এ প্রতিষ্ঠিত
রাজেন্দ্রলাল মিত্র

রাজা রাজেন্দ্রলাল মিত্র (১৬ ফেব্রুয়ারি ১৮২২ – ২৬ জুলাই ১৮৯১) ছিলেন ভারতীয় বংশোদ্ভূত প্রথম আধুনিক ভারততত্ত্ববিদ, পুরাতত্ত্ববিদ,সমালোচক, প্রাবন্ধিক এবং বাংলায় জন্মগ্রহণকারী বিজ্ঞানসম্মত ইতিহাস চর্চার অন্যতম পথিকৃৎ। তিনি পুরাতত্ত্ব এবং প্রত্নতত্ত্ববিদ রূপেও সুখ্যাতি অর্জন করেছিলেন।

প্রাথমিক জীবন 
রাজা রাজেন্দ্রলাল মিত্র ১৮২২ সালের ১৬ ফেব্রুয়ারি পূর্ব কলকাতার সুরা (বর্তমানে বেলিয়াঘাটা) নামক স্থানে জন্মগ্রহণ করেন। তার পিতার নাম জন্মজয় মিত্র। তার পিতার ছয় পুত্রের মধ্যে তিনি ছিলেন তৃতীয়, এছাড়াও তার একজন বোন ছিল। রাজেন্দ্রলাল ছোটবেলায় প্রাথমিকভাবে তার বিধবা ও নিঃসন্তান মাসীর কাছে বেড়ে ওঠেন।

শিক্ষা 
রাজেন্দ্রলাল মিত্র তার প্রাথমিক শিক্ষা বাংলার একটি গ্রাম পাঠশালায় পরে পাথুরিয়াঘাটার একটি বেসরকারী ইংরেজি-মাধ্যমিক বিদ্যালয় থেকেছিলেন। প্রায় ১০ বছর বয়সে, তিনি কলকাতার হিন্দু স্কুলে পড়াশোনা করেন। মিত্রের শিক্ষা এদিক থেকে ক্রমবর্ধমান বিক্ষিপ্ত হয়ে ওঠে; যদিও তিনি ১৮৩৭ সালের ডিসেম্বর মাসে কলকাতা মেডিকেল কলেজে ভর্তি হন - যেখানে তিনি সম্ভবত ভাল অভিনয় করেছিলেন - কিন্তু বিতর্কে জড়িয়ে পড়ার পরে তিনি ১৮৪১ সালে চলে যেতে বাধ্য হন। তারপরে তিনি আইনি প্রশিক্ষণ শুরু করলেন, যদিও দীর্ঘকাল না হলেও এবং তারপরে তিনি গ্রীক, লাতিন, ফরাসি এবং জার্মান ভাষা সহ অধ্যয়ন শুরু করেন, যার ফলে তার চিত্তাত্ত্বিকতার প্রতি শেষ আগ্রহ হয়েছিল।

বিবাহ

এশিয়াটিক সোসাইটি

প্রভাব এবং পদ্ধতি

তথ্যসূত্র

প্রধান উৎসসমূহ

বহিঃসংযোগ 
 Prehistoric India (1923), Calcutta University (Calcutta)

১৮২৪-এ জন্ম
১৮৯১-এ মৃত্যু
ভারতীয় প্রাচ্যবিদ
ভারতীয় ভারততত্ত্ববিদ
কলকাতা বিশ্ববিদ্যালয়ের প্রাক্তন শিক্ষার্থী
এশিয়াটিক সোসাইটির সভাপতি
কলকাতার লেখক
১৯শ শতাব্দীর ভারতীয় ইতিহাসবিদ
১৯শ শতাব্দীর ভারতীয় প্রাবন্ধিক
বাঙালি লেখক
বাঙালি ইতিহাসবিদ
কলকাতার পণ্ডিত
১৯শ শতাব্দীর ভারতীয় প্রত্নতত্ত্ববিদ
সত্য মিথ্যা

সত্য মিথ্যা হচ্ছে ১৯৮৯ সালে মুক্তিপ্রাপ্ত একটি বাংলাদেশী চলচ্চিত্র, পরিচালনা করেছেন এ জে মিন্টু। এটি শ্রেষ্ঠ প্রযোজক, শ্রেষ্ঠ চিত্রনাট্যকার, শ্রেষ্ঠ সংলাপ, শ্রেষ্ঠ সম্পাদক ও শ্রেষ্ঠ শিশু শিল্পী বিভাগে মোট পাঁচটি জাতীয় চলচ্চিত্র পুরস্কার লাভ করে।

অভিনয় 
 শাবানা - রাবেয়া
 আলমগীর - রাজু আহমেদ
 আনোয়ার হোসেন - গফুর
 ওয়াসীমুল বারী রাজীব - আমজাদ
 গোলাম মোস্তফা - মি. চৌধুরী
 নূতন - রিতা চৌধুরী
 জনসন (শিশু শিল্পী)

তথ্যসূত্র

বহিঃসংযোগ 

১৯৮৯-এর চলচ্চিত্র
বাংলাদেশী চলচ্চিত্র
১৯৮০-এর দশকের নাট্য চলচ্চিত্র
১৯৮০-এর দশকের বাংলা ভাষার চলচ্চিত্র
এ জে মিন্টু পরিচালিত চলচ্চিত্র
বাংলা ভাষার বাংলাদেশী চলচ্চিত্র